title: Odluka Nadzornog tijela EFTA-e br. 83/15/COL od 18. ožujka 2015. o usklađenosti određenih ciljeva uključenih u planove na nacionalnoj razini ili na razini funkcionalnog bloka zračnog prostora dostavljenih u skladu s Uredbom (EZ) br. 549/2004 Europskog parlamenta i Vijeća s ciljevima performansi na razini Unije za drugo referentno razdoblje [2016/1418]

text:
               25.8.2016

               HR

               Službeni list Europske unije

               L 230/45

         ODLUKA NADZORNOG TIJELA EFTA-e
   br. 83/15/COL
   od 18. ožujka 2015.
   o usklađenosti određenih ciljeva uključenih u planove na nacionalnoj razini ili na razini funkcionalnog bloka zračnog prostora dostavljenih u skladu s Uredbom (EZ) br. 549/2004 Europskog parlamenta i Vijeća s ciljevima performansi na razini Unije za drugo referentno razdoblje [2016/1418]
   NADZORNO TIJELO EFTA-e,
   uzimajući u obzir Akt iz točke 66.t Priloga XIII. Sporazumu o EGP-u (Uredba (EZ) br. 549/2004 Europskog parlamenta i Vijeća od 10. ožujka 2004. o utvrđivanju okvira za stvaranje jedinstvenog europskog neba („Okvirna uredba”) (1)) kako je prilagođeno Sporazumu o EGP-u njegovim Protokolom 1., a posebno člankom 11. stavkom 3. točkom (c), i
   budući da:

               (1)

               U skladu s Okvirnom uredbom Kraljevina Norveška („Norveška”) treba donijeti planove na nacionalnoj razini ili na razini funkcionalnog bloka zračnog prostora („FAB”), uključujući obvezujuće nacionalne ciljeve ili ciljeve na razini funkcionalnih blokova zračnog prostora, pri čemu se osigurava usklađenost s ciljevima performansi na razini Unije. Uredbom se također predviđa da Nadzorno tijelo EFTA-e („Tijelo”) treba ocijeniti usklađenost tih ciljeva na temelju mjerila iz članka 11. stavka 6. točke (d) te da Tijelo može donijeti odluku o izdavanju preporuka ako utvrdi da ta mjerila nisu ispunjena. Detaljna pravila u tom pogledu utvrđena su Aktom iz točke 66.xf Priloga XIII. Sporazumu o EGP-u (Provedbena uredba Komisije (EU) br. 390/2013 (2) („Uredba o performansama”) kako je prilagođeno Protokolom 1. uz Sporazum o EGP-u.

               (2)

               Ciljevi performansi na razini Unije u ključnim područjima performansi u vezi sa sigurnošću, okolišem, kapacitetom i troškovnom učinkovitošću za drugo referentno razdoblje (2015. – 2019.) doneseni su Provedbenom odlukom Komisije 2014/132/EU (3) i uključeni u točku 66.xe Priloga XIII. Sporazumu o EGP-u.

               (3)

               Norveška je Tijelu dostavila planove performansi na razini funkcionalnog bloka zračnog prostora zajedno s drugim državama koje su dio Sjevernoeuropskog funkcionalnog bloka zračnog prostora („NEFAB”) dopisom od 17. srpnja 2014. (dokument br. 716241). Plan je naknadno izmijenjen ispravcima, od kojih je zadnji od 14. studenoga 2014. Tijelo je svoju ocjenu temeljilo na najnovijim dostavljenim podatcima.

               (4)

               Tijelo za reviziju performansi, koje je pomagalo Tijelu u ocjeni provedbe plana performansi u skladu s člankom 3. Uredbe o performansama, podnijelo je Tijelu izvješće o početnoj ocjeni 7. listopada 2014., a ažurirana verzija tog izvješća dostavljena je 15. prosinca 2014. Nadalje, Tijelo je od Tijela za reviziju performansi zaprimilo izvješća na temelju informacija dobivenih od nacionalnih nadzornih tijela za praćenje planova performansi i ciljeva izrađena u skladu s člankom 18. stavkom 4. Uredbe o performansama.

               (5)

               Za ključno područje performansi u vezi sa sigurnošću, usklađenost ciljeva koje je predstavila Norveška u pogledu država NEFAB-a s obzirom na učinkovitost upravljanja sigurnošću i primjenu klasifikacije ozbiljnosti ocijenjena je na temelju metodologije pomagala za analizu rizika („RAT”), u skladu s načelima utvrđenima u točki 2. Priloga IV. Uredbi o performansama. Tom se ocjenom pokazalo da su ciljevi koje je predstavila Norveška u pogledu NEFAB-a u skladu s relevantnim ciljem performansi na razini Unije.

               (6)

               Za ključno područje performansi u vezi s okolišem, usklađenost ciljeva koje je predstavila Norveška u pogledu država NEFAB-a ocijenjena je u skladu s načelima utvrđenima u točki 3. Priloga IV. Uredbi o performansama. U ocjeni se upotrebljavaju odgovarajuće referentne vrijednosti funkcionalnog bloka zračnog prostora za učinkovitost horizontalnog leta na ruti za stvarnu putanju, a koje su navedene u planu mrežnih operacija (2014. – 2018./2019.) u najnovijoj verziji iz lipnja 2014. („plan mrežnih operacija”) kako bi se, kad se upotrebljavaju te vrijednosti, osiguralo da je na razini Unije cilj performansi ispunjen. Tom se ocjenom pokazalo da su ciljevi koje je predstavila Norveška u pogledu NEFAB-a u skladu s relevantnim ciljem performansi na razini Unije.

               (7)

               Za ključno područje performansi u vezi s kapacitetom, usklađenost ciljeva koje je predstavila Norveška u pogledu država NEFAB-a za kašnjenje na ruti upravljanja protokom zračnog prometa („ATFM”) ocijenjena je u skladu s načelima utvrđenima u točki 4. Priloga IV. Uredbi o planu performansi, pri čemu su na temelju izračuna upravitelja mreže upotrijebljene odgovarajuće referentne vrijednosti funkcionalnog bloka zračnog prostora za kapacitet, a koje su navedene u planu mrežnih operacija kako bi se, kad se upotrebljavaju te vrijednosti, osiguralo da je na razini Unije cilj performansi ispunjen. Tom se ocjenom pokazalo da su ciljevi koje je predstavila Norveška u pogledu NEFAB-a u skladu s relevantnim ciljem performansi na razini Unije.

               (8)

               Za ključno područje performansi u vezi s troškovnom učinkovitošću, ciljevi izraženi u utvrđenim jediničnim troškovima na ruti koje je predstavila Norveška u pogledu država NEFAB-a ocijenjeni su u skladu s načelima utvrđenima u točki 5., u vezi s točkom 1. Priloga IV. Uredbi o performansama, uzimajući u obzir trend utvrđenih jediničnih troškova na ruti u drugom referentnom razdoblju i razdoblju sastavljenom od prvog i drugog referentnog razdoblja (2012. – 2019.), broj jedinica pružanja usluga (prognoza prometa) i razinu utvrđenih jediničnih troškova na ruti u usporedbi s državama članicama sličnog operativnog i ekonomskog okružja. Tom se ocjenom pokazalo da su ciljevi koje je predstavila Norveška u pogledu NEFAB-a u skladu s relevantnim ciljem performansi na razini Unije.

               (9)

               Tijelo stoga smatra da su ciljevi uključeni u planove performansi koje je izradila Norveška u pogledu NEFAB-a u skladu s ciljevima performansi na razini Unije u sva četiri ključna područja performansi,

         DONIJELO JE SLJEDEĆU ODLUKU:
   Članak 1.
   Ciljevi uključeni u planove performansi koje je dostavila Norveška u pogledu NEFAB-a u skladu s Uredbom (EZ) br. 549/2004 iz Priloga u skladu su s ciljevima performansi na razini Unije za drugo referentno razdoblje utvrđenima Provedbenom odlukom 2014/132/EU.
   Članak 2.
   Ova je Odluka upućena Norveškoj.

      Sastavljeno u Bruxellesu 18. ožujka 2015.

            Za Nadzorno tijelo EFTA-e

         Oda Helen SLETNES

            Predsjednica

         Helga JÓNSDÓTTIR

            Članica Kolegija

      (1)  SL L 96, 31.3.2004., str. 1.

      (2)  Provedbena uredba Komisije (EU) br. 390/2013 od 3. svibnja 2013. o utvrđivanju plana performansi za usluge u zračnoj plovidbi i mrežne funkcije) (SL L 128, 9.5.2013., str. 1.).

      (3)  Provedbena odluka Komisije 2014/132/EU оd 11. ožujka 2014. kojom se postavljaju ciljevi performansi na razini Unije za mrežu za upravljanje zračnim prometom i granične vrijednosti za upozoravanje za drugo referentno razdoblje od 2015. do 2019. godine (SL L 71, 12.3.2014., str. 20.).

      PRILOG

         Ciljevi performansi u ključnim područjima performansi u vezi sa sigurnošću, okolišem, kapacitetom i troškovnom učinkovitošću uključeni u planove na nacionalnoj razini ili na razini funkcionalnog bloka zračnog prostora dostavljeni u skladu s Uredbom (EZ) br. 549/2004 za koje je utvrđeno da su u skladu s ciljevima performansi na razini Unije za drugo referentno razdoblje

      KLJUČNO PODRUČJE PERFORMANSI U VEZI SA SIGURNOŠĆU
      Učinkovitost upravljanja sigurnošću (EOSM) i primjena klasifikacije ozbiljnosti na temelju metodologije pomagala za analizu rizika (RAT)

                  Država EFTA-e

                  FAB

                  EOSM (učinkovitost upravljanja sigurnošću)

                  RAT osnovna DRŽAVNA razina %

                  RAT ukupna ANSP razina %

                  Državna razina

                  ANSP razina

                  2017.

                  2019.

                  2017.

                  2019.

                  SC

                  Ostali MO

                  SMI

                  RI

                  ATMS

                  SMI

                  RI

                  ATMS

                  SMI

                  RI

                  ATMS

                  SMI

                  RI

                  ATMS

                  Norveška

                  NEFAB

                  C

                  C

                  D

                  90

                  90

                  80

                  100

                  100

                  100

                  95

                  95

                  85

                  100

                  100

                  100

                  [Finska]

                  [Latvija]

                  [Estonija]

            KLJUČNO PODRUČJE PERFORMANSI U VEZI S OKOLIŠEM
      Učinkovitost horizontalnog leta na ruti za stvarnu putanju

                  Država EFTA-e

                  FAB

                  FAB cilj za okoliš

                  2019.

                  Norveška

                  NEFAB

                  1,22 %

                  [Finska]

                  [Latvija]

                  [Estonija]

            KLJUČNO PODRUČJE PERFORMANSI U VEZI S KAPACITETOM
      Minute kašnjenja na ruti ATFM-a (upravljanje protokom zračnog prometa) po letu

                  Država EFTA-e

                  FAB

                  FAB cilj za kapacitet na ruti

                  2015.

                  2016.

                  2017.

                  2018.

                  2019.

                  Norveška

                  NEFAB

                  0,12

                  0,12

                  0,13

                  0,13

                  0,13

                  [Finska]

                  [Latvija]

                  [Estonija]

            KLJUČNO PODRUČJE PERFORMANSI U VEZI S TROŠKOVNOM UČINKOVITOŠĆU
      Legenda:

                  Oznaka

                  Stavka

                  Jedinice

                  (A)

                  Ukupni utvrđeni troškovi na ruti

                  (u nominalnoj vrijednosti i u nacionalnoj valuti)

                  (B)

                  Stopa inflacije

                  (%)

                  (C)

                  Indeks inflacije

                  (100 = 2009.)

                  (D)

                  Ukupni utvrđeni troškovi na ruti

                  (u realnim cijenama iz 2009. i u nacionalnoj valuti)

                  (E)

                  Ukupni broj jedinica usluga na ruti

                  (Ukupni broj jedinica usluga na ruti)

                  (F)

                  Utvrđeni jedinični trošak na ruti (DUC)

                  (u realnim cijenama iz 2009. i u nacionalnoj valuti)

            NEFAB

         Naplatna zona: Norveška – valuta: NOK

                  2015.

                  2016.

                  2017.

                  2018.

                  2019.

                  (A)

                  1 006 927 248

                  1 032 667 449

                  1 051 204 724

                  1 064 624 439

                  1 073 048 403

                  (B)

                  1,6 %

                  1,7 %

                  2,1 %

                  2,5 %

                  2,5 %

                  (C)

                  109,5

                  111,4

                  113,7

                  116,6

                  119,5

                  (D)

                  919 164 836

                  926 904 186

                  924 136 061

                  913 105 964

                  897 883 922

                  (E)

                  2 287 878

                  2 367 954

                  2 438 992

                  2 499 967

                  2 549 966

                  (F)

                  401,75

                  391,44

                  378,90

                  365,25

                  352,12


title: Odluka Vijeća od 7. listopada 2013. o donošenju stajališta Vijeća o nacrtu izmjene proračuna br. 7. Europske unije za financijsku godinu 2013.

text:
               11.10.2013

               HR

               Službeni list Europske unije

               C 295/2

         ODLUKA VIJEĆA
   od 7. listopada 2013.
   o donošenju stajališta Vijeća o nacrtu izmjene proračuna br. 7. Europske unije za financijsku godinu 2013.
   2013/C 295/03
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 314., u vezi s Ugovorom o osnivanju Europske zajednice za atomsku energiju, a posebno njegovim člankom 106.a,
   uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (1), a posebno njezin članak 41.,
   budući da:

               —

               proračun Unije za financijsku godinu 2013. konačno je usvojen 12. prosinca 2012. (2),

               —

               Komisija je 25. srpnja 2013. podnijela prijedlog koji sadrži nacrt izmjene proračuna br. 7. za opći proračun za financijsku godinu 2013,

         ODLUČILO JE:
   Jedini članak
   Stajalište Vijeća o nacrtu izmjene proračuna br. 7. Europske unije za financijsku godinu 2013. usvojeno je 7. listopada 2013.
   Cjeloviti tekst dostupan je za čitanje ili preuzimanje na web-mjestu Vijeća: http://www.consilium.europa.eu/

      Sastavljeno u Luxembourgu 7. listopada 2013.

            Za Vijeće

            Predsjednik

         J. BERNATONIS

      (1)  SL L 298, 26.10.2012., str. 1.

      (2)  SL L 66, 8.3.2013., str. 1., s ispravkom u SL L 134, 18.5.2013., str. 21.


title: 91/51/EEZ: Odluka Vijeća od 18. prosinca 1990. o potpisivanju Međunarodnog sporazuma o juti i proizvodima od jute iz 1989.

text:
               11/Sv. 036

               HR

               Službeni list Europske unije

               41

         31991D0051

               L 029/1

               SLUŽBENI LIST EUROPSKE UNIJE

               18.12.1990.

      ODLUKA VIJEĆA

   od 18. prosinca 1990.
   o potpisivanju Međunarodnog sporazuma o juti i proizvodima od jute iz 1989.
   (91/51/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a naročito njegove članke 113. i 116.,
   uzimajući u obzir prijedlog Komisije,
   budući da je od 1. siječnja do 31. prosinca 1990. otvoren za potpisivanje Međunarodni sporazum o juti i proizvodima od jute iz 1989.;
   budući da su sve države članice izrazile namjeru potpisati Sporazum;
   budući da bi Zajednica i njezine države članice trebale Sporazum potpisati istodobno,
   ODLUČILO JE:
   Članak 1.
   Najkasnije do 31. prosinca 1990. Zajednica i njezine države članice, djelujući istodobno, potpisuju Međunarodni sporazum o juti i proizvodima od jute iz 1989., a u skladu s njegovim člankom 37. stavkom 1.
   Članak 2.
   Ovime se ovlašćuje predsjednik Vijeća da odredi osobu koja će biti ovlaštena potpisati Sporazum u ime Zajednice.

      Tekst Sporazuma priložen je ovoj Odluci.
      Sastavljeno u Bruxellesu 18. prosinca 1990.

            Za Vijeće

            Predsjednik

         G. DE MICHELIS


title: 98/414/EZ: Odluka Vijeća od 8. lipnja 1998. o ratifikaciji od strane Europske zajednice Sporazuma o provedbi odredaba Konvencije Ujedinjenih naroda o pravu mora od 10. prosinca 1982. u pogledu očuvanja i upravljanja pograničnim ribljim stokovima i visokomigracijskim ribljim stokovima

text:
               04/Sv. 009

               HR

               Službeni list Europske unije

               57

         31998D0414

               L 189/14

               SLUŽBENI LIST EUROPSKE UNIJE

               08.06.1998.

      ODLUKA VIJEĆA

   od 8. lipnja 1998.
   o ratifikaciji od strane Europske zajednice Sporazuma o provedbi odredaba Konvencije Ujedinjenih naroda o pravu mora od 10. prosinca 1982. u pogledu očuvanja i upravljanja pograničnim ribljim stokovima i visokomigracijskim ribljim stokovima
   (98/414/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 43. zajedno s člankom 228. stavkom 3. podstavkom 1.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da je u vezi s pomorskim ribolovom Zajednica nadležna za usvajanje mjera za očuvanje i gospodarenje ribolovnim resursima te preuzima vanjske obveze prema drugim zemljama ili međunarodnim organizacijama;
   budući da je Zajednica potpisnica Konvencije Ujedinjenih naroda o pravu mora, koja obalne države koje se bave ribolovom na otvorenom moru obvezuje na suradnju u svrhu očuvanja pograničnih ribljih stokova i visokomigracijskih ribljih stokova i gospodarenje njima;
   budući da je Zajednica sudjelovala u međunarodnim pregovorima u sklopu Konferencije Ujedinjenih naroda o pograničnim ribljim stokovima i visokomigracijskim ribljim stokovima, koja je zaključena usvajanjem Sporazuma, i budući da je 27. lipnja 1996. potpisala Sporazum;
   budući da je cilj Sporazuma osigurati dugoročno očuvanje i održivo iskorištavanje pograničnih ribljih stokova i visokomigracijskih ribljih stokova predviđajući, među ostalim, jačanje međunarodnih organizacija za ribarstvo i međunarodne suradnje u pogledu tih stokova;
   budući da ribari iz Zajednice love predmetne riblje stokove i budući da je u interesu Zajednice da ima učinkovitu ulogu u regionalnim organizacijama za ribarstvo koje će biti odgovorne za provedbu Sporazuma;
   budući da na temelju članka 1. stavka 2., članaka 38. i 47. Sporazum podliježe ratifikaciji od strane Europske zajednice u skladu s Prilogom IX. Konvenciji o pravu mora;
   budući da su Zajednica i njezine države članice nadležne za područja koja su obuhvaćena Sporazumom; budući da je stoga neophodno da Zajednica i njezine države članice istodobno postanu ugovorne stranke kako bi zajednički mogle izvršavati obveze propisane Sporazumom i zajednički ostvarivati prava u slučajevima podijeljene nadležnosti kako bi se zajamčila jedinstvena primjena Sporazuma u okviru zajedničke ribarstvene politike,
   DONIJELO JE OVU ODLUKU:
   Članak 1.
   Sporazum o provedbi odredaba Konvencije Ujedinjenih naroda o pravu mora od 10. prosinca 1982. u pogledu očuvanja i upravljanja pograničnim ribljim stokovima (ribe koje se nalaze unutar i izvan isključivih gospodarskih pojaseva) i visokomigracijskim ribljim stokovima ovime se ratificira u ime Europske zajednice.
   Tekst Sporazuma priložen je ovoj Odluci kao Prilog A.
   Članak 2.
   1.   Predsjednik Vijeća u ime Europske zajednice polaže kod glavnog tajnika Ujedinjenih naroda ispravu o ratifikaciji i izjavu o nadležnosti koja je utvrđena u Prilogu B ovoj Odluci, zajedno s izjavama o tumačenju koje su utvrđene u Prilogu C ovoj Odluci, u skladu s člancima 38., 47. i 49. Sporazuma.
   2.   Isprava o ratifikaciji polaže se istodobno s ispravama o ratifikaciji svih država članica. Istodobno države članice potvrđuju izjave Zajednice o ratifikaciji Sporazuma.
   Članak 3.
   Kada Zajednica pokrene postupak za rješavanje spora kako je predviđeno u Sporazumu, predstavlja je Komisija. Prije bilo kakvog djelovanja Zajednica će tražiti mišljenje država članica, uzimajući u obzir procesne rokove.

      Sastavljeno u Luxembourgu 8. lipnja 1998.

            Za Vijeće

            Predsjednik

         J. CUNNINGHAM

      (1)  SL C 367, 5.12.1996., str. 24.

      (2)  SL C 167, 2.6.1997., str. 126.


title: 2008/637/EZ: Odluka Vijeća od 18. lipnja 2007. o sklapanju Sporazuma u obliku razmjene pisama između Europske zajednice i Hašemitske Kraljevine Jordana kojim se izmjenjuje Sporazum o pridruživanju EZ–Jordan

text:
               11/Sv. 119

               HR

               Službeni list Europske unije

               8

         32008D0637

               L 207/16

               SLUŽBENI LIST EUROPSKE UNIJE

         ODLUKA VIJEĆA
   od 18. lipnja 2007.
   o sklapanju Sporazuma u obliku razmjene pisama između Europske zajednice i Hašemitske Kraljevine Jordana kojim se izmjenjuje Sporazum o pridruživanju EZ–Jordan
   (2008/637/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. u vezi s člankom 300. stavkom 2. prvim podstavkom, prvom rečenicom,
   uzimajući u obzir prijedlog Komisije,
   budući da:

               (1)

               U skladu s odredbama članka 15. Euro-mediteranskog sporazuma o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane (1), (dalje u tekstu Sporazum o pridruživanju) Sporazumom u obliku razmjene pisama između Europske zajednice i Hašemitske Kraljevine Jordana o uzajamnim mjerama liberalizacije i o izmjeni Sporazuma o pridruživanju EZ-Jordan, kao i o zamjeni priloga I., II., III. i IV. protokolima 1. i 2. uz taj Sporazum (2) (dalje u tekstu Sporazum u obliku razmjene pisama), sukladno Odluci Vijeća 2006/67/EZ (3), uvedene su od 1. siječnja 2006. daljnje bilateralne koncesije u trgovini poljoprivrednim i prerađenim poljoprivrednim proizvodima.

               (2)

               Nakon usvajanja Odluke 2006/67/EZ, jordanske vlasti su obavijestile službe Komisije o nepodudarnosti određenog nazivlja jordanskih carinskih oznaka.

               (3)

               Potrebno je pojasniti da se nove uzajamne mjere liberalizacije, koje su uvedene Sporazumom u obliku razmjene pisama, odnose samo na poljoprivredne i prerađene poljoprivredne proizvode, a ne na ribu i proizvode ribarstva obuhvaćene poglavljem 3., naslovima 1604 i 1605 i podnaslovima 0511 91, 2301 20 i ex 1902 20 (punjena tjestenina koja sadrži ribu, ljuskare, mekušce ili druge vodene nekralješnjake u iznosu koji prelazi 20 % njezine težine).

               (4)

               Stoga je članak 11.(a) i članak 16., kao i Prilog III. i Prilog Protokolu 2. uz Sporazum o pridruživanju potrebno izmijeniti kako bi se ispravile takve nepodudarnosti.

               (5)

               Za prerađene poljoprivredne proizvode koji podliježu revizijskoj klauzuli, potrebno je dodati uputu o vremenskom okviru unutar kojeg je potrebno provesti reviziju,

         ODLUČILO JE:
   Članak 1.
   Sporazum u obliku razmjene pisama između Europske zajednice i Hašemitske Kraljevine Jordana kojim se mijenja Sporazum o pridruživanju EZ-Jordan ovime se u ime Zajednice odobrava.
   Tekst Sporazuma prilaže se ovoj Odluci.
   Članak 2.
   Predsjednika Vijeća ovime se ovlastilo da odredi osobu(-e) opunomoćenu(-e) za potpisivanje Sporazuma u obliku razmjene pisama kako bi se obvezalo Zajednicu.
   Članak 3.
   Ova se Odluka objavljuje u Službenom listu Europske unije.

      Sastavljeno u Luxembourgu 18. lipnja 2007.

            Za Vijeće

            Predsjednik

         F.-W. STEINMEIER

      (1)  SL L 129, 15.5.2002., str. 3.

      (2)  SL L 41, 13.2.2006., str. 3.

      (3)  SL L 41, 13.2.2006., str. 1.


title: 1999/492/EZ: Odluka Vijeća od 21. lipnja 1999. o sklapanju Sporazuma u obliku razmjene pisama između Europske zajednice, s jedne strane i Republike Islanda, s druge strane, o Protokolu 2 uz Sporazum između Europske ekonomske zajednice i Republike Islanda

text:
               11/Sv. 126

               HR

               Službeni list Europske unije

               100

         31999D0492

               L 192/47

               SLUŽBENI LIST EUROPSKE UNIJE

         ODLUKA VIJEĆA
   od 21. lipnja 1999.
   o sklapanju Sporazuma u obliku razmjene pisama između Europske zajednice, s jedne strane i Republike Islanda, s druge strane, o Protokolu 2 uz Sporazum između Europske ekonomske zajednice i Republike Islanda
   (1999/492/EZ)
   VIJEĆE EUROPSKE UNIJE,
   imajući u vidu Ugovor o osnivanju Europske zajednice, a posebno njegov članak 133. u vezi s člankom 300. stavkom 2. prvom rečenicom;
   imajući u vidu prijedlog Komisije,

               (1)

               Budući da su se vodili pregovori o Sporazumu u obliku razmjene pisama između Europske zajednice, s jedne strane i Republike Islanda, s druge strane, o Protokolu 2 uz Sporazum između Europske ekonomske zajednice i Republike Islanda (1), kako bi se u obzir uzelo pristupanje Republike Austrije, Republike Finske i Kraljevine Švedske Europskoj uniji kao i primjena sporazuma Urugvajskog kruga.

               (2)

               Budući da Sporazum treba biti odobren,

         ODLUČILO JE:
   Članak 1.
   Ovim se u ime Zajednice potvrđuje Sporazum u obliku razmjene pisama između Europske zajednice, s jedne strane i Republike Islanda, s druge strane, o Protokolu 2 između Europske ekonomske zajednice i Republike Islanda.
   Tekst Sporazuma priložen je ovoj Odluci.
   Članak 2.
   Detaljna pravila za primjenu ove Odluke donijet će Komisija kojoj pomaže odbor naveden u članku 15. Uredbe EZ-a br. 3448/93 (2) u skladu s procedurom iz članka 16. te Uredbe.
   Članak 3.
   Ovim se ovlašćuje predsjednik Vijeća da imenuje osobu koja je ovlaštena za potpisivanje Sporazuma iz članka 1. koji obvezuje Zajednicu.

      Sastavljeno u Luxembourgu 21. lipnja 1999.

            Za Vijeće

         G. VERHEUGEN

            Predsjednik

      (1)  SL L 301, 31.12.1972., str. 2.

      (2)  SL L 318, 20.12.1993., str. 18. Uredba kako je zadnje izmijenjena Uredbom (EZ) br. 2491/98 (SL L 309, 19.11.1998., str. 28.)


title: Odluka (EU) 2017/1600 Europskog parlamenta i Vijeća od 13. rujna 2017. o mobilizaciji Europskog fonda za prilagodbu globalizaciji na temelju zahtjeva Finske – EGF/2017/002 FI/Microsoft 2

text:
               23.9.2017

               HR

               Službeni list Europske unije

               L 245/5

         ODLUKA (EU) 2017/1600 EUROPSKOG PARLAMENTA I VIJEĆA
   od 13. rujna 2017.
   o mobilizaciji Europskog fonda za prilagodbu globalizaciji na temelju zahtjeva Finske – EGF/2017/002 FI/Microsoft 2
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006 (1), a posebno njezin članak 15. stavak 4.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (2), a posebno njegovu točku 13.,
   uzimajući u obzir prijedlog Europske komisije,
   budući da:

               (1)

               Svrha je Europskog fonda za prilagodbu globalizaciji (EGF) pružanje potpore radnicima koji su proglašeni viškom i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine uzrokovanih globalizacijom, zbog nastavka svjetske financijske i gospodarske krize ili nove svjetske financijske i gospodarske krize te pomaganje tim radnicima da se ponovno uključe na tržište rada.

               (2)

               EGF ne smije premašiti najviši godišnji iznos od 150 milijuna EUR (u cijenama iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 (3).

               (3)

               Finska je 1. veljače 2017. podnijela zahtjev za mobilizaciju EGF-a u vezi s otpuštanjima u poduzeću Microsoft Oy (Microsoft Mobile Oy) i njegovih 11 dobavljača i daljnjih proizvođača te prestankom djelatnosti. Zahtjev je dopunjen dodatnim informacijama dostavljenima u skladu s člankom 8. stavkom 3. Uredbe (EU) br. 1309/2013. Taj zahtjev ispunjava uvjete za određivanje financijskog doprinosa iz EGF-a utvrđene člankom 13. Uredbe (EU) br. 1309/2013.

               (4)

               Stoga bi trebalo mobilizirati EGF kako bi se za zahtjev koji je podnijela Finska osigurao financijski doprinos u iznosu od 3 520 080 EUR.

               (5)

               Ova bi se odluka trebala primjenjivati od dana njezina donošenja kako bi se što više skratilo vrijeme za mobiliziranje EGF-a,

         DONIJELI SU OVU ODLUKU:
   Članak 1.
   U okviru općeg proračuna Unije za financijsku godinu 2017. mobilizira se Europski fond za prilagodbu globalizaciji kako bi se osigurao iznos od 3 520 080 EUR u obliku odobrenih sredstava za preuzete obveze i plaćanja.
   Članak 2.
   Ova Odluka stupa na snagu na dan njezine objave u Službenom listu Europske unije.
   Primjenjuje se od 13. rujna 2017.

      Sastavljeno u Strasbourgu 13. rujna 2017.

            Za Europski parlament

            Predsjednik

         A. TAJANI

            Za Vijeće

            Predsjednik

         M. MAASIKAS

      (1)  SL L 347, 20.12.2013., str. 855.

      (2)  SL C 373, 20.12.2013., str. 1.

      (3)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.).


title: Odluka Vijeća (ZVSP) 2015/901 od 11. lipnja 2015. o izmjeni Zajedničke akcije 2008/124/ZVSP o Misiji Europske unije za uspostavu vladavine prava na Kosovu (EULEX KOSOVO)

text:
               12.6.2015

               HR

               Službeni list Europske unije

               L 147/21

         ODLUKA VIJEĆA (ZVSP) 2015/901
   od 11. lipnja 2015.
   o izmjeni Zajedničke akcije 2008/124/ZVSP o Misiji Europske unije za uspostavu vladavine prava na Kosovu (1) (EULEX KOSOVO)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog isokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 4. veljače 2008. donijelo Zajedničku akciju 2008/124/ZVSP (2).

               (2)

               Vijeće je 12. lipnja 2014. donijelo Odluku 2014/349/ZVSP (3) o izmjeni Zajedničke akcije 2008/124/ZVSP i produljilo je do 14. lipnja 2016.

               (3)

               Vijeće je 29. rujna 2014. donijelo Odluku 2014/685/ZVSP (4) o izmjeni Zajedničke akcije 2008/124/ZVSP u kojoj se predviđa referentni financijski iznos za razdoblje od 15. listopada 2014. do 14. lipnja 2015.

               (4)

               Zajedničku akciju 2008/124/ZVSP trebalo bi izmijeniti kako bi se osigurao novi financijski referentni iznos namijenjen za razdoblje od 15. lipnja 2015. do 14. lipnja 2016.

               (5)

               EULEX KOSOVO provodit će se u kontekstu stanja koje bi se moglo pogoršati i koje bi moglo ugroziti ostvarivanje ciljeva vanjskog djelovanja Unije kako je navedeno u članku 21. Ugovora.

               (6)

               Zajedničku akciju 2008/124/ZVSP stoga bi trebalo na odgovarajući način izmijeniti,

         DONIJELO JE OVU ODLUKU:
   Članak 1.
   Članak 16. stavak 1. zadnji podstavak Zajedničke akcije 2008/124/ZVSP zamjenjuje se sljedećim:

      „Financijski referentni iznos namijenjen pokrivanju rashoda misije EULEX KOSOVO od 15. lipnja 2015. do 14. lipnja 2016. iznosi 77 000 000 EUR.”.

   Članak 2.
   Ova Odluka stupa na snagu na dan donošenja.

      Sastavljeno u Luxembourgu 11. lipnja 2015.

            Za Vijeće

            Predsjednik

         A. MATĪSS

      (1)  Ovim se nazivom ne dovode u pitanje stajališta o statusu te je on u skladu s RVSUN-om 1244 (1999) i s mišljenjem Međunarodnog suda o Deklaraciji o neovisnosti Kosova.

      (2)  Zajednička akcija Vijeća 2008/124/ZVSP od 4. veljače 2008. o Misiji Europske unije za uspostavu vladavine prava na Kosovu, EULEX KOSOVO(SL L 42, 16.2.2008., str. 92.).

      (3)  Odluka Vijeća 2014/349/ZVSP od 12. lipnja 2014. o izmjeni Zajedničke akcije 2008/124/ZVSP o Misiji uspostave vladavine prava Europske unije na Kosovu, EULEX KOSOVO (SL L 174, 13.6.2014., str. 42.).

      (4)  Odluka Vijeća 2014/685/ZVSP od 29. rujna 2014. o izmjeni Zajedničke akcije 2008/124/ZVSP o Misiji Europske unije za uspostavu vladavine prava na Kosovu, EULEX KOSOVO (SL L 284, 30.9.2014., str. 51.).


title: 2006/700/EZ: Odluka Vijeća od 1. rujna 2006. o potpisivanju, u ime Zajednice, Sporazuma o suradnji o Civilnom globalnom navigacijskom satelitskom sustavu (GNSS), između Europske zajednice i njezinih država članica, s jedne strane, i Republike Koreje, s druge strane

text:
               11/Sv. 61

               HR

               Službeni list Europske unije

               240

         32006D0700

               L 288/30

               SLUŽBENI LIST EUROPSKE UNIJE

         ODLUKA VIJEĆA
   od 1. rujna 2006.
   o potpisivanju, u ime Zajednice, Sporazuma o suradnji o Civilnom globalnom navigacijskom satelitskom sustavu (GNSS), između Europske zajednice i njezinih država članica, s jedne strane, i Republike Koreje, s druge strane
   (2006/700/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 133. i 170., u vezi s prvom rečenicom prvog podstavka njegovog članka 300. stavka 2.,
   uzimajući u obzir prijedlog Komisije,
   budući da:

               (1)

               Komisija je dovršila pregovore o Sporazumu o suradnji o Civilnom globalnom navigacijskom satelitskom sustavu, dalje u tekstu „Sporazum”, s Republikom Korejom.

               (2)

               Podložno njegovom mogućem kasnijem sklapanju, Sporazum parafiran 12. siječnja 2006. bi trebalo potpisati,

         ODLUČILO JE:
   Članak 1.
   Ovime se, u ime Zajednice, odobrava potpisivanje Sporazuma o suradnji o Civilnom globalnom navigacijskom satelitskom sustavu (GNSS) između Europske Zajednice i njezinih država članica, s jedne strane, i Republike Koreje, s druge strane, podložno Odluci Vijeća o sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Predsjednik Vijeća ovime se ovlašćuje da odredi osobu (-e) ovlaštenu (-e) potpisati Sporazum u ime Zajednice, podložno njegovom sklapanju.

      Sastavljeno u Bruxellesu 1. rujna 2006.

            Za Vijeće

            Predsjednik

         E. TUOMIOJA


title: 94/262/EZUČ, EZ, Euratom: Odluka Europskog parlamenta od 9. ožujka 1994. o propisima i općim uvjetima koji uređuju obnašanje dužnosti Europskog ombudsmana

text:
               01/Sv. 002

               HR

               Službeni list Europske unije

               49

         31994D0262

               L 113/15

               SLUŽBENI LIST EUROPSKE UNIJE

               09.03.1994.

      ODLUKA EUROPSKOG PARLAMENTA

   od 9. ožujka 1994.
   o propisima i općim uvjetima koji uređuju obnašanje dužnosti Europskog ombudsmana
   (94/262/EZUČ, EZ, Euratom)
   EUROPSKI PARLAMENT,
   uzimajući u obzir Ugovore o osnivanju Europskih zajednica, posebno članak 138.e stavak 4. Ugovora o osnivanju Europske zajednice, članak 20.d stavak 4. Ugovora o osnivanju Europske zajednice za ugljen i čelik, članak 107.d stavak 4. Ugovora o osnivanju Europske zajednice za atomsku energiju,
   uzimajući u obzir mišljenje Komisije,
   uzimajući u obzir odobrenje Vijeća,
   budući da bi trebalo utvrditi pravila i opće uvjete koji uređuju obnašanje dužnosti Europskog ombudsmana u skladu s odredbama Ugovorâ o osnivanju Europskih zajednica;
   budući da bi trebalo utvrditi uvjete pod kojima se pritužba može uputiti Europskom ombudsmanu, kao i odnose između obnašanja dužnosti Europskog ombudsmana i sudskih ili upravnih postupaka;
   budući da Europski ombudsman, koji može isto tako djelovati na vlastitu inicijativu, mora imati pristup svim sredstvima potrebnima za obavljanje svojih dužnosti; budući da su u tom smislu institucije i tijela Zajednice dužne pružiti Europskom ombudsmanu na njegov zahtjev sve podatke koje on od njih zahtijeva, osim ako postoje propisno opravdani razlozi za čuvanje tajne, i bez obzira na obvezu Europskog ombudsmana da čuva tajnost tih informacija; budući da su tijela država članica obvezna pružiti Europskom ombudsmanu sve potrebne podatke osim kada su takvi podaci obuhvaćeni zakonima ili drugim propisima o čuvanju tajne ili odredbama koje sprečavaju njihovo objavljivanje; budući da ukoliko Europski ombudsman smatra da tražena pomoć nije osigurana, on obavještava Europski parlament koji podnosi odgovarajuće predstavke;
   budući da je potrebno utvrditi postupke koji će se slijediti u slučaju da istrage Europskog ombudsmana otkriju slučajeve nepravilnosti u postupanju; budući bi također trebalo predvidjeti podnošenje sveobuhvatnog izvješća Europskog ombudsmana Europskom parlamentu na kraju svakoga godišnjeg zasjedanja;
   budući da su Europski ombudsman i njegovo osoblje dužni postupati povjerljivo sa svim podacima koje su saznali tijekom obnašanja svojih dužnosti; budući da je Europski ombudsman, međutim, dužan obavijestiti nadležna tijela o činjenicama za koje smatra da se bi se mogle odnositi na kazneno pravo i koje su mu postale poznate tijekom njegovih istraga;
   budući da bi u skladu s primjenjivim nacionalnim zakonodavstvom trebalo osigurati odredbe za mogućnost suradnje između Europskog ombudsmana i tijela istog tipa u određenim državama članicama;
   budući da Europski parlament imenuje Europskog ombudsmana na početku svojeg mandata i za cijelo trajanje svojeg mandata, pri čemu ga izabire među osobama koje su državljani Unije i imaju sve potrebne uvjete nezavisnosti i stručnosti;
   budući da bi trebalo utvrditi uvjete za prestanak dužnosti Europskog ombudsmana;
   budući da Europski ombudsman mora izvršavati svoje dužnosti potpuno nezavisno i, prilikom stupanja na dužnost, svečano prisegnuti pred Sudom Europskih zajednica da će tako djelovati; budući da bi trebalo utvrditi aktivnosti koje nisu u skladu s dužnostima Europskog ombudsmana, kao i primitke s osnove rada, povlastice i imunitete Europskog ombudsmana;
   budući da bi trebalo donijeti odredbe u vezi s dužnosnicima i službenicima tajništva Europskog ombudsmana koji mu pomažu, te s time povezan proračun; budući da bi sjedište Europskog ombudsmana trebalo biti sjedište Europskog parlamenta;
   budući da bi Europski ombudsman trebao donijeti provedbene odredbe za ovu Odluku; nadalje, budući da bi trebalo utvrditi određene prijelazne odredbe za prvog Europskog ombudsmana imenovanog nakon stupanja na snagu Ugovora o Europskoj uniji,
   ODLUČIO JE:
   Članak 1.
   1.   U skladu s člankom 138.e stavkom 4. Ugovora o osnivanju Europske zajednice, člankom 20.d stavkom 4. Ugovora o osnivanju Europske zajednice za ugljen i čelik i člankom 107.d stavkom 4. Ugovora o osnivanju Europske zajednice za atomsku energiju, pravila i opći uvjeti koji uređuju obnašanje dužnosti Europskog ombudsmana određuju se ovom Odlukom.
   2.   Europski ombudsman obnaša svoje dužnosti u skladu s ovlastima koje su Ugovorima dodijeljene institucijama i tijelima Zajednice.
   3.   Europski ombudsman ne smije intervenirati u postupcima pred sudovima ili dovoditi u pitanje osnovanost odluka suda.
   Članak 2.
   1.   U okviru gore spomenutih Ugovorâ i uvjeta koji su u njima utvrđeni, Europski ombudsman pomaže u otkrivanju nepravilnosti u djelovanju institucija i tijela Zajednice, s iznimkom Suda i Prvostupanjskog suda koji djeluju u svojoj sudbenoj ulozi, te daje preporuke kako bi se takvo postupanje zaustavilo. Radnje drugih tijela ili osoba ne mogu biti predmet pritužbe Europskom ombudsmanu.
   2.   Svaki građanin Unije ili svaka fizička ili pravna osoba koja boravi ili ima sjedište u državi članici Unije može neposredno ili putem zastupnika u Europskom parlamentu uputiti pritužbu Europskom ombudsmanu u pogledu slučaja nepravilnosti u djelovanju institucija i tijela Zajednice, s iznimkom Suda i Prvostupanjskog suda koji djeluju u svojoj sudbenoj ulozi. Europski ombudsman obavještava tu instituciju ili tijelo odmah po primitku pritužbe.
   3.   U pritužbi moraju biti naznačeni podnositelj i predmet pritužbe; podnositelj pritužbe može zahtijevati da njegova pritužba ostane povjerljiva.
   4.   Pritužba se podnosi u roku od dvije godine od dana kada je podnositelj pritužbe saznao za činjenice na kojima se ona zasniva i moraju joj prethoditi odgovarajuća administrativna sredstva pri dotičnim institucijama i tijelima.
   5.   Europski ombudsman može savjetovati podnositelju pritužbe da je uputi drugom tijelu.
   6.   Pritužbe koje su upućene Europskom ombudsmanu ne utječu na rokove za žalbe u upravnim ili sudskim postupcima.
   7.   Kada Europski ombudsman mora, zbog dovršenih sudskih postupaka ili onih koji su u tijeku u vezi s činjenicama koje su mu predstavljene, proglasiti pritužbu nedopuštenom ili obustaviti postupanje po njoj, rezultati istražnih radnji koje je do tada proveo se arhiviraju.
   8.   Europskom ombudsmanu se ne smije podnijeti pritužba koja se odnosi na radne odnose između institucija i tijela Zajednice i njihovih dužnosnika i drugih službenika, osim ako je osoba iskoristila sve mogućnosti podnošenja internih upravnih zahtjeva i pritužbi, posebno postupke iz članka 90. stavaka 1. i 2. Pravilnika o osoblju i ako je rok za odgovore tijela na kojega su pritužbe naslovljene istekao.
   9.   Europski ombudsman što je prije moguće obavještava podnositelja pritužbe o radnjama koje je poduzeo u vezi s njegovom pritužbom.
   Članak 3.
   1.   Europski ombudsman na vlastitu inicijativu ili povodom pritužbe obavlja sve istražne radnje koje smatra opravdanima za razjašnjavanje sumnji u nepravilnosti u djelovanju institucija i tijela Zajednice. O obavljenim radnjama obavještava tu instituciju ili tijelo, koje mu može uputiti korisne napomene.
   2.   Institucije i tijela Zajednice dužni su dostaviti Europskom ombudsmanu svaki podatak koji od njih zahtijeva i omogućiti mu pristup relevantnoj dokumentaciji. Mogu to odbiti jedino na osnovi utemeljenih razloga čuvanja tajne.
   Pristup dokumentaciji koja potječe iz države članice i koja je klasificirana prema zakonu ili propisima može se omogućiti samo ako je država članica prethodno dala suglasnost.
   Pristup drugoj dokumentaciji koja potječe iz države članice može se omogućiti nakon obavijesti toj državi članici. U oba slučaja, u skladu s člankom 4., Europski ombudsman ne smije otkriti sadržaj takvih dokumenata.
   Dužnosnici i drugi službenici institucija i tijela Zajednice moraju svjedočiti na zahtjev Europskog ombudsmana; govore u ime i u skladu s uputama svojih institucija i obvezuje ih čuvanje poslovne tajne.
   3.   Tijela država članica dužna su dostaviti Europskom ombudsmanu, kada god to zatraži, putem stalnih predstavništava država članica u Europskim zajednicama, sve informacije koje mu mogu pomoći pri razjašnjavanju slučajeva nepravilnosti u postupanju institucija ili tijela Zajednice, osim ako su takve informacije obuhvaćene zakonom ili propisima o tajnosti ili odredbama koje sprečavaju njihovo dostavljanje. Ipak, u potonjem slučaju predmetna država članica može dozvoliti Europskom ombudsmanu uvid u te informacije ako se obveže da ih neće otkriti.
   4.   Ako pomoć koju traži nije osigurana, Europski ombudsman obavještava Europski parlament, koji podnosi odgovarajuće predstavke.
   5.   U mjeri u kojoj je to moguće, Europski ombudsman traži rješenje zajedno s dotičnom institucijom i tijelom kako bi se otklonili slučajevi nepravilnosti u postupanju i kako bi se riješila pritužba.
   6.   Ako Europski ombudsman smatra da postoje nepravilnosti u postupanju, obavještava dotičnu instituciju ili tijelo i po potrebi izrađuje nacrt preporuka. Tako obaviještena institucija ili tijelo šalje Europskom ombudsmanu detaljno mišljenje u roku od tri mjeseca.
   7.   Europski ombudsman zatim šalje izvješće Europskom parlamentu i dotičnoj instituciji ili tijelu. U svom izvješću može dati preporuke. Europski ombudsman obavještava podnositelja pritužbe o rezultatima istrage, mišljenju dotične institucije ili tijela, te o svojim eventualnim preporukama.
   8.   Na kraju svakoga godišnjeg zasjedanja Europski ombudsman podnosi Europskom parlamentu izvješće o rezultatima svojih istraga.
   Članak 4.
   1.   Europski ombudsman i njegovo osoblje, na koje se odnosi članak 214. Ugovora o osnivanju Europske zajednice, članak 47. stavak 2. Ugovora o osnivanju Europske zajednice za ugljen i čelik i članak 194. Ugovora o osnivanju Europske zajednice za atomsku energiju, ne smiju otkrivati podatke ili dokumentaciju pribavljene tijekom istraga. Ujedno se od njih zahtijeva da sa svim podacima koji bi mogli štetiti podnositelju pritužbe ili drugim uključenim osobama postupaju povjerljivo, ne dovodeći u pitanje stavak 2.
   2.   Ako tijekom istraga Europski ombudsman sazna za činjenice za koje smatra da bi se mogle odnositi na kazneno pravo, odmah obavještava nadležna nacionalna tijela putem Stalnih predstavništava država članica pri Europskim zajednicama i, ako je primjereno, instituciju Zajednice koja je nadležna za tog dužnosnika ili službenika i koja može primijeniti drugi stavak članka 18. Protokola o povlasticama i imunitetima Europskih zajednica. Europski ombudsman može također obavijestiti nadležnu instituciju ili tijelo Zajednice o činjenicama koje s disciplinskog stajališta dovode u pitanje postupanje člana njihovog osoblja.
   Članak 5.
   U mjeri u kojoj može pomoći da njegove istražne radnje budu učinkovitije i da se bolje čuvaju prava i interesi osoba koje mu podnose pritužbe, Europski ombudsman može surađivati s tijelima istog tipa u određenim državama članicama pridržavajući se mjerodavnog nacionalnog zakonodavstva. Europski ombudsman ne može pri tome tražiti uvid u dokumentaciju kojoj na temelju članka 3. nema pristup.
   Članak 6.
   1.   Europski parlament imenuje Europskog ombudsmana nakon svakih izbora za Europski parlament i za cijelo trajanje parlamentarnog mandata. Europski ombudsman može biti ponovno imenovan.
   2.   Europski ombudsman se izabire između osoba koje su građani Unije, imaju puna građanska i politička prava i sva potrebna jamstva nezavisnosti te ispunjavaju uvjete potrebne za obnašanje najviše sudačke dužnosti u svojoj zemlji ili imaju priznatu stručnost i iskustvo za obnašanje dužnosti Europskog ombudsmana.
   Članak 7.
   1.   Europski ombudsman prestaje obnašati svoje dužnosti istekom mandata, ostavkom ili razrješenjem dužnosti.
   2.   Osim u slučaju razrješenja dužnosti, Europski ombudsman ostaje na dužnosti sve do imenovanja svojeg nasljednika.
   3.   U slučaju ranijeg prestanka obnašanja dužnosti Europskog ombudsmana, njegov nasljednik se imenuje u roku od tri mjeseca od trenutka tog prestanka za preostalo razdoblje parlamentarnog mandata.
   Članak 8.
   Na zahtjev Europskog parlamenta, Sud Europskih zajednica može razriješiti dužnosti Europskog ombudsmana koji više ne ispunjava uvjete potrebne za obnašanje dužnosti ili ako je počinio tešku povredu dužnosti.
   Članak 9.
   1.   Europski ombudsman obnaša svoje dužnosti potpuno nezavisno, u općem interesu Zajednica i državljana Unije. Pri obnašanju svojih dužnosti ne smije tražiti ni prihvaćati upute od bilo koje vlade ili drugog tijela. Suzdržava se od bilo koje radnje koja je nespojiva s prirodom njegovih dužnosti.
   2.   Pri preuzimanju dužnosti Europski ombudsman svečano priseže pred Sudom Europskih zajednica da će svoje dužnosti obnašati potpuno nezavisno i nepristrano i da će tijekom i nakon svog mandata poštovati obveze koje iz njega proizlaze, posebno svoju dužnost časna i suzdržana ponašanja u pogledu prihvaćanja određenih imenovanja ili povlastica nakon prestanka obnašanja dužnosti.
   Članak 10.
   1.   Tijekom mandata Europski ombudsman ne smije obnašati druge političke ili upravne dužnosti niti se baviti drugim zanimanjem, ni plaćenim, ni neplaćenim.
   2.   Europski ombudsman ima jednak položaj u pogledu primitaka s osnove rada, dodataka i mirovine kao sudac Suda Europskih zajednica.
   3.   Članci 12. do 15. i članak 18. Protokola o povlasticama i imunitetima Europskih zajednica primjenjuju se i na Europskog ombudsmana te na dužnosnike i službenike njegovog tajništva.
   Članak 11.
   1.   Europskom ombudsmanu pomaže tajništvo, čijega glavnog službenika on imenuje.
   2.   Dužnosnici i službenici tajništva Europskog ombudsmana podliježu pravilima i propisima koji se primjenjuju na dužnosnike i ostale službenike Europskih zajednica. O njihovom broju se odlučuje svake godine u okviru postupka donošenja proračuna (1).
   3.   Dužnosnici Europskih zajednica i država članica imenovani u tajništvo Europskog ombudsmana upućuju se u interesu službe te im je zajamčen automatski povratak u instituciju iz koje su upućeni.
   4.   U pitanjima koja se odnose na osoblje, Europski ombudsman ima isti status kao institucije u smislu članka 1. Pravilnika o osoblju za dužnosnike Europskih zajednica.
   Članak 12.
   Proračun Europskog ombudsmana je priložen odjeljku I. (Parlament) općeg proračuna Europskih zajednica.
   Članak 13.
   Sjedište Europskog ombudsmana je sjedište Europskog parlamenta (2).
   Članak 14.
   Europski ombudsman donosi provedbene odredbe za ovu Odluku.
   Članak 15.
   Prvi Europski ombudsman koji se imenuje nakon stupanja na snagu Ugovora o Europskoj uniji imenuje se za ostatak parlamentarnog mandata.
   Članak 16.
   Europski parlament osigurava sredstva u svom proračunu za osoblje i materijalna sredstva koja su potrebna prvom Europskom ombudsmanu za izvršavanje dužnosti čim bude imenovan.
   Članak 17.
   Ova se odluka objavljuje u Službenom listu Europskih zajednica. Stupa na snagu na dan objave.

      Sastavljeno u Strasbourgu 9. ožujka 1994.

            Za Europski parlament

            Predsjednik

         Egon KLEPSCH

      (1)  Zajednička će izjava tri institucije odrediti načelne smjernice za broj osoblja koje zapošljava Europski ombudsman i status osoblja koje provodi istrage kao privremeno ili ugovorno osoblje.

      (2)  Vidi Odluku donesenu zajedničkim sporazumom predstavnika vlada država članica o lokaciji sjedišta institucija i određenih tijela i odjela Europskih zajednica (SL C 341, 23.12.1992., str. 1.)


title: 2014/323/EU: Odluka Vijeća od 19. svibnja 2014. o stavljanju izvan snage Odluke 2010/371/EU o okončanju savjetovanja s Republikom Madagaskarom u skladu s člankom 96. Sporazuma o partnerstvu između AKP-a i EU-a

text:
               4.6.2014

               HR

               Službeni list Europske unije

               L 165/51

         ODLUKA VIJEĆA
   od 19. svibnja 2014.
   o stavljanju izvan snage Odluke 2010/371/EU o okončanju savjetovanja s Republikom Madagaskarom u skladu s člankom 96. Sporazuma o partnerstvu između AKP-a i EU-a

      (2014/323/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Sporazum o partnerstvu između članica Skupine afričkih, karipskih i pacifičkih država, s jedne strane, i Europske zajednice i njezinih država članica, s druge strane, potpisan u Cotonouu 23. lipnja 2000. (1), kako je revidiran u Luxembourgu 25. lipnja 2005. (2) i u Ouagadougouu 22. lipnja 2010. (3), dalje u tekstu „Sporazum o partnerstvu između AKP-a i EU-a”, a posebno njegov članak 96.,
   uzimajući u obzir Unutarnji sporazum između predstavnika vlada država članica, koji su se sastali u okviru Vijeća, o mjerama i postupcima potrebnima za provedbu Sporazuma o partnerstvu između AKP-a i EZ-a (4), a posebno njegov članak 3.,
   uzimajući u obzir prijedlog Europske komisije,
   uz suglasnost Visokog predstavnika Unije za vanjske poslove i sigurnosnu politiku,
   budući da:

               (1)

               Odluka Vijeća 2010/371/EU (5) donesena je kako bi se provele odgovarajuće mjere kao odgovor na povrede ključnih elemenata iz članka 9. Sporazuma.

               (2)

               Te su mjere Odlukom Vijeća 2011/324/EU (6) produljene do 6. prosinca 2011. te izmijenjene i produljene do 5. prosinca 2012. Odlukom Vijeća 2011/808/EU (7). Dana 3. prosinca 2012. te su mjere produljene Odlukom Vijeća 2012/749/EU (8) sve dok Vijeće ne odluči, na temelju prijedloga Komisije, da su se održali vjerodostojni izbori i da je ustavni poredak vraćen na Madagaskar.

               (3)

               Predsjednički i opći izbori održani su na Madagaskaru 25. listopada odnosno 20. prosinca 2013. te su njihovi rezultati službeno proglašeni 17. siječnja odnosno 6. veljače 2014. te su uspostavljene novoizabrane institucije, potvrđujući povratak ustavnog poretka na Madagaskar. Dana 7. veljače 2014. Visoki predstavnik Unije za vanjske poslove i sigurnosnu politiku pozdravio je i izrazio svoje zadovoljstvo odvijanjem izbornog postupka.

               (4)

               Ispunjeni su uvjeti utvrđeni u Prilogu Odluci 2011/808/EU, uključujući održavanje vjerodostojnih parlamentarnih i predsjedničkih izbora, proglašenje službenih rezultata te uspostavu novoizabranih institucija, što potvrđuje povratak ustavnog poretka na Madagaskar. Odluku 2010/371/EU trebalo bi stoga staviti izvan snage,

         DONIJELO JE OVU ODLUKU:
   Članak 1.
   Odluka Vijeća 2010/371/EU stavlja se izvan snage.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 19. svibnja 2014.

            Za Vijeće

            Predsjednica

         C. ASHTON

      (1)  SL L 317, 15.12.2000., str. 3.

      (2)  Sporazum o izmjeni Sporazuma o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisan u Cotonouu 23. lipnja 2000. (SL L 209, 11.8.2005., str. 27.).

      (3)  Sporazum o drugoj izmjeni Sporazuma o partnerstvu između članica Skupine afričkih, karipskih i pacifičkih država, s jedne strane, i Europske zajednice i njezinih država članica, s druge strane, koji je potpisan u Cotonouu 23. lipnja 2000., kako je prvi put izmijenjen u Luxembourgu 25. lipnja 2005. (SL L 287, 4.11.2010., str. 3.).

      (4)  SL L 317, 15.12.2000., str. 376.

      (5)  Odluka Vijeća 2010/371/EU od 7. lipnja 2010. o okončanju savjetovanja s Republikom Madagaskarom na temelju članka 96. Sporazuma o partnerstvu između AKP-a i EU-a (SL L 169, 3.7.2010., str. 13.).

      (6)  Odluka Vijeća 2011/324/EU od 30. svibnja 2011. o produljenju Odluke 2010/371/EU o zaključenju postupka savjetovanja s Republikom Madagaskar sukladno članku 96. Sporazuma o partnerstvu AKP-a i EU-a (SL L 146, 1.6.2011., str. 2.).

      (7)  Odluka Vijeća 2011/808/EU od 5. prosinca 2011. o izmjeni i produljenju razdoblja primjene Odluke 2010/371/EU o okončanju savjetovanja s Republikom Madagaskarom na temelju članka 96. Sporazuma o partnerstvu između AKP-a i EZ-a (SL L 324, 7.12.2011., str. 1.).

      (8)  Odluka Vijeća 2012/749/EU od 3. prosinca 2012. o produljenju razdoblja primjene Odluke 2010/371/EU o okončanju savjetovanja s Republikom Madagaskarom na temelju članka 96. Sporazuma o partnerstvu između AKP-a i EU-a (SL L 333, 5.12.2012., str. 46.).


title: Odluka Europskog parlamenta (EU) 2016/1564 od 28. travnja 2016. o razrješnici za izvršenje proračuna Europske zaklade za poboljšanje životnih i radnih uvjeta za financijsku godinu 2014.

text:
               14.9.2016

               HR

               Službeni list Europske unije

               L 246/348

         ODLUKA EUROPSKOG PARLAMENTA (EU) 2016/1564
   od 28. travnja 2016.
   o razrješnici za izvršenje proračuna Europske zaklade za poboljšanje životnih i radnih uvjeta za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Europske zaklade za poboljšanje životnih i radnih uvjeta za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europske zaklade za poboljšanje životnih i radnih uvjeta za financijsku godinu 2014., s odgovorom Zaklade (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Zaklada treba dobiti za izvršenje proračuna za financijsku godinu 2014. (05584/2016 – C8-0063/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu Vijeća (EEZ) br. 1365/75 od 26. svibnja 1975. o osnivanju Europske zaklade za poboljšanje životnih i radnih uvjeta (4), a posebno njezin članak 16.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za zapošljavanje i socijalna pitanja (A8-0120/2016),

               1.

               daje razrješnicu direktoru Europske zaklade za poboljšanje životnih i radnih uvjeta za izvršenje proračuna Zaklade za financijsku godinu 2014.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi direktoru Europske zaklade za poboljšanje životnih i radnih uvjeta, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.12.2015., str. 307.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 139, 30.5.1975., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 2008/180/EZ: Odluka Vijeća od 25. veljače 2008. o sklapanju Sporazuma o znanstvenoj i tehnološkoj suradnji između Europske zajednice i Arapske Republike Egipta

text:
               11/Sv. 65

               HR

               Službeni list Europske unije

               127

         32008D0180

               L 059/12

               SLUŽBENI LIST EUROPSKE UNIJE

         ODLUKA VIJEĆA
   od 25. veljače 2008.
   o sklapanju Sporazuma o znanstvenoj i tehnološkoj suradnji između Europske zajednice i Arapske Republike Egipta
   (2008/180/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 170. u vezi s člankom 300. stavkom 2. prvim podstavkom, prvom rečenicom i člankom 300. stavkom 3. prvim podstavkom,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Komisija je u ime Zajednice dovršila pregovore o Sporazumu o znanstvenoj i tehnološkoj suradnji između Europske zajednice i Arapske Republike Egipta (Sporazum).

               (2)

               Sporazum koji je parafiran 4. ožujka 2004., a potpisan 21. lipnja 2005. privremeno se primjenjuje nakon njegova potpisivanja, podložno njegovom kasnijem sklapanju.

               (3)

               Sporazum se temelji na načelima obostrane koristi, mogućnosti uzajamnog pristupa jedne ugovorne stranke programima ili aktivnostima druge ugovorne stranke bitnima za Sporazum, nediskriminacije, učinkovite zaštite intelektualnog vlasništva i pravične podjele prava intelektualnog vlasništva. Sudjelovanje u posrednim aktivnostima pravnih subjekata s poslovnim nastanom u Arapskoj Republici Egiptu podliježu uvjetima koji važe za pravne subjekte u trećim zemljama sukladno odluci Europskog parlamenta i Vijeća, u skladu s člankom 167. Ugovora, Uredbom Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2) i ostalim mjerodavnim zakonodavstvom Zajednice.

               (4)

               Sporazum bi trebalo sklopiti tako da jezici svih država članica budu vjerodostojni. To će se ostvariti razmjenom pisama.

               (5)

               Sporazum bi trebalo odobriti,

         ODLUČILO JE:
   Članak 1.
   Sporazum o znanstvenoj i tehnološkoj suradnji između Europske zajednice i Arapske Republike Egipta (3) ovime se u ime Zajednice odobrava.
   Članak 2.
   Predsjednik Vijeća, u ime Zajednice, šalje obavijest predviđenu člankom 7. Sporazuma i ovlašten je, razmjenom pisama, s Arapskom Republikom Egiptom odobriti tekst Sporazuma kao vjerodostojan na svim jezicima država članica nakon pristupanja 2004. i 2007.

      Sastavljeno u Bruxellesu 25. veljače 2008.

            Za Vijeće

            Predsjednik

         A. VIZJAK

      (1)  Mišljenje od 29. studenoga 2007. (još nije objavljeno u Službenom listu).

      (2)  SL L 248, 16.9.2002., str. 1. Uredba kako je zadnje izmijenjena Uredbom (EZ) br. 1525/2007 (SL L 343, 27.12.2007., str. 9.).

      (3)  SL L 182, 13.7.2005., str. 12.


title: 2011/809/EU: Odluka Vijeća od 30. studenoga 2011. o stajalištu koje treba zauzeti Europska unija u Općem vijeću Svjetske trgovinske organizacije o produljenju izuzeća WTO-a radi provedbe autonomnog preferencijalnog trgovinskog režima EU-a za zapadni Balkan

text:
               02/Sv. 021

               HR

               Službeni list Europske unije

               222

         32011D0809

               L 324/28

               SLUŽBENI LIST EUROPSKE UNIJE

               30.11.2011.

      ODLUKA VIJEĆA

   od 30. studenoga 2011.
   o stajalištu koje treba zauzeti Europska unija u Općem vijeću Svjetske trgovinske organizacije o produljenju izuzeća WTO-a radi provedbe autonomnog preferencijalnog trgovinskog režima EU-a za zapadni Balkan
   (2011/809/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno članak 207. stavak 4. prvi podstavak, u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Unija je usvojila zakonodavstvo kojim se obnavlja autonomni preferencijalni trgovinski režim za zapadni Balkan do 31. prosinca 2015. U nedostatku izuzeća od obveza Unije u skladu sa stavkom 1. članka I. Općeg sporazuma o carinama i trgovini iz 1994. (GATT 1994.), tretman predviđen autonomnim preferencijalnim trgovinskim režimom bi se trebao proširiti na sve ostale članice Svjetske trgovinske organizacije (WTO). Stoga je, u skladu sa stavkom 3. članka IX. Marakeškog ugovora o osnivanju Svjetske trgovinske organizacije, prikladno zatražiti izuzeće od članka I. stavka 1. GATT-a 1994.

               (2)

               Unija je takav zahtjev podnijela 26. listopada 2011. i Opće vijeće WTO-a ga treba raspraviti.

               (3)

               Stoga je prikladno utvrditi stajalište koje o tom zahtjevu treba zauzeti Unija u Općem vijeću WTO-a,

         DONIJELO JE OVU ODLUKU:
   Članak 1.
   Stajalište koje Europska unija treba zauzeti u Općem vijeću WTO-a jest odobriti produljenje izuzeća WTO-a za zapadni Balkan do 31. prosinca 2016.
   Komisija izražava ovo stajalište.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 30. studenoga 2011.

            Za Vijeće

            Predsjednik

         J. VINCENT-ROSTOWSKI


title: : Odluka Izvršnog odbora od 28. travnja 1999. o Sporazumu o suradnji u postupcima za prometne prekršaje (SCH/Com-ex (99)11 Rev.2)

text:
               19/Sv. 009

               HR

               Službeni list Europske unije

               170

         41999D0011

               L 239/428

               SLUŽBENI LIST EUROPSKE UNIJE

               28.04.1999.

         ODLUKA IZVRŠNOG ODBORA
   od 28. travnja 1999.
   o Sporazumu o suradnji u postupcima za prometne prekršaje
   (SCH/Com-ex (99)11 Rev.2)
   IZVRŠNI ODBOR,
   uzimajući u obzir članak 132. Konvencije o provedbi Schengenskog sporazuma,
   uzimajući u obzir Zajedničku izjavu ministara i državnih tajnika na sastanku u Schengenu 19. lipnja 1990.,
   ODLUČIO JE:
   Ovim se usvaja Sporazum o suradnji u postupcima zbog prometnih prekršaja i o prisilnoj naplati novčanih kazni koje su zbog njih izrečene (SCH/III (96) 25 Rev.18).
   Od predstavnika izaslanstava se traži da sastave Obrazloženje donošenja Sporazuma, s osobitim naglaskom na točkama iz Priloga ovoj Odluci.

      Luxembourg 28. travnja 1999.

            Predsjedatelj

         C. H. SCHAPPER

   SCH/III (96)25 Rev. 18
   SPORAZUM O SURADNJI U POSTUPCIMA ZA PROMETNE PREKRŠAJE I PRISILNOJ NAPLATI NOVČANIH KAZNI KOJE SU ZBOG NJIH IZREČENE

   Vlade KRALJEVINE BELGIJE, SAVEZNE REPUBLIKE NJEMAČKE, FRANCUSKE REPUBLIKE, VELIKOG VOJVODSTVA LUKSEMBURGA i KRALJEVINE NIZOZEMSKE, potpisnice Konvencije o provedbi Schengenskog sporazuma od 14. lipnja 1985. između Vlada država Ekonomske unije Beneluksa, Savezne Republike Njemačke i Francuske Republike o postepenom ukidanju kontrola na zajedničkim granicama, potpisane u Schengenu 19. lipnja 1990., dalje u tekstu „Konvencija iz 1990.” te vlade TALIJANSKE REPUBLIKE, KRALJEVINE ŠPANJOLSKE i PORTUGALSKE REPUBLIKE, HELENSKE REPUBLIKE, REPUBLIKE AUSTRIJE, KRALJEVINE DANSKE, KRALJEVINE ŠVEDSKE i REPUBLIKE FINSKE, koje su pristupile Konvenciji iz 1990. putem sporazuma potpisanih ovim redoslijedom: 27. studenoga 1990., 25. lipnja 1991., 6. studenoga 1992., 28. travnja 1995. i 19. prosinca 1996. te vlade Kraljevine Norveške i Republike Islanda koje su 19. prosinca 1996. potpisale Sporazum o suradnji s prethodno navedenim državama, dalje u tekstu „ugovorne stranke”,
   budući da slobodno kretanje osoba koje se spominje u Konvenciji iz 1990. potiče putovanja građana preko unutarnjih granica;
   budući da je općepoznato da državljani schengenskih država također čine prometne prekršaje dok borave na državnom području ugovorne stranke koja nije država njihova uobičajenog boravišta;
   budući da se pokazalo da unatoč neprekidnim naporima za smanjivanjem prometnih prekršaja, za utvrđivanjem identiteta počinitelja prije nego se vrate na državno područje ugovorne stranke gdje imaju uobičajeno boravište te prisilnom naplatom novčane kazne za počinjene prekršaje;
   uvjerene da je suradnja između ugovornih stranaka na ovom području potrebna i da činjenica da su za izvršavanje zakona o prometu odgovorna različita tijela ne bi trebala predstavljati prepreku takvoj suradnji;
   provodeći Zajedničku izjavu ministara i državnih tajnika od 19. lipnja 1990. kojom se utvrđuje da bi trebalo voditi rasprave s ciljem poboljšanja suradnje vođenju postupaka za prometne prekršaje te da treba ispitati mogućnost zajedničke prisilne naplate novčanih kazni,
   SPORAZUMJELE SU SE:
   POGLAVLJE I.

      Definicije

   Članak 1.
   Za potrebe ovog Sporazuma:

                  Prometni prekršaj

                           znači postupanje kojim se krše prometni propisi i koje se smatra kaznenim djelom ili upravnim prijestupom, što uključuje i kršenje propisa koji se odnose broj sati vožnje i odmora te propisa o prijevozu opasne robe.

                  Novčana kazna

                           znači obveza plaćanja određenog novčanog iznosa u vezi s prometnim prekršajem, veličinu kojeg određuju pravosudna ili upravna tijela ugovornih stranaka.

                  Nadležno tijelo

                           znači pravosudno ili upravno tijelo ugovornih stranaka koje je odgovorno za postupke zbog prometnih prekršaja te za prisilnu naplatu novčanih kazni za te prekršaje.

                  Odluka

                           znači akt koji donose nadležna tijela jedne od ugovornih stranaka koja utvrđuju prometni prekršaj zbog kojeg je osobi izrečena novčana kazna, a protiv kojeg se može ili se mogla uložiti žalba.

                  Tijelo koje upućuje zahtjev

                           znači nadležno tijelo ugovorne stranke na čijem je državnom području počinjen prometni prekršaj.

                  Tijelo kojem se zahtjev upućuje

                           znači nadležno tijelo ugovorne stranke na čijem državnom području ima boravište ili uobičajeno boravište osoba za koju se sumnja da je počinila prometni prekršaj ili osoba kojoj je izrečena novčana kazna za taj prekršaj.

                  Ugovorna stranka koja upućuje zahtjev

                           znači ugovorna stranka na čijem je državnom području donesena odluka u vezi s osobom koja ima boravište ili uobičajeno boravište na državnom području druge ugovorne stranke.

                  Ugovorna stranka kojoj se zahtjev upućuje

                           Znači ugovorna stranka na čijem državnom području ima boravište ili uobičajeno boravište osoba u vezi s kojom je donesena odluka na državnom području druge ugovorne stranke.

         POGLAVLJE II.

      Načela

   Članak 2.
   1.   Ugovorne se stranke obvezuju međusobno surađivati u najširem mogućem smislu u postupcima za prometne prekršaje i izvršenju odluka u vezi s prometnim prekršajima u skladu s odredbama ovog Sporazuma.
   2.   Stavak 1. ne dovodi u pitanje primjenu širih odredbi iz bilateralnih i multilateralnih sporazuma koji su na snazi između ugovornih stranaka.
   3.   Poglavlje IV. ovog Sporazuma ne primjenjuje se:

               (a)

               na izvršenje odluke koja uključuje kaznu lišavanja slobode kao glavnu kaznu;

               (b)

               na prometne prekršaje koji se dogodili istodobno kad i prijestupi koji se ne odnose samo na prometne prekršaje, osim ako se postupak zbog prometnog prekršaja vodi isključivo ili odvojeno.

         POGLAVLJE III.

      Suradnja u postupanjima za prometne prekršaje

   Članak 3.
   1.   Nadležna tijela mogu, tako da priopće broj registracije vozila putem svojih nacionalnih tijela nadležnih za registraciju vozila, zatražiti podatke od nacionalnih tijela nadležnih za registraciju vozila drugih ugovornih stranaka o vrsti i tipu motornog vozila na koje se odnosi taj broj registracije te o identitetu i adresi osobe ili osoba na čije je ime bilo registrirano dotično motorno vozilo u trenutku počinjenja cestovnog prometnog prekršaja.
   2.   Tijela ugovornih stranaka nadležna za registraciju vozila jedna drugoj direktno šalju podatke prema stavku 1. s ciljem dostave istih nadležnom tijelu. Također šalju naziv i adresu tijela kojem se zahtjev upućuje i to kad se radi o nekom drugom tijelu.
   3.   Ugovorna stranka može odrediti neko drugo središnje tijelo kao nadležno za razmjenu podataka prema stavku 2.
   4.   Za slanje podataka u skladu sa stavkom 1. primjenjuju se odgovarajuće odredbe Konvencije iz 1990. i posebno njezini članci od 126. do 128.
   Članak 4.
   1.   Tijelo koje upućuje zahtjev može poslati sve obavijesti o posljedicama i odlukama vezanim uz prometni prekršaj izravno osobama za koje se sumnja da su počinile prometni prekršaj. Odredbe iz članka 52. Konvencije iz 1990. primjenjuju se analogno.
   2.   Obavijesti i odluke iz stavka 1. sadrže ili im se prilažu sve informacije koje su potrebne primatelju da može reagirati, a naročito informacije o:

               (a)

               prirodi prometnog prekršaja, mjestu, datumu i vremenu kad je prekršaj počinjen te o načinu na koji je prekršaj bio utvrđen;

               (b)

               broju registracije i, kad je to moguće, vrsti i tipu motornog vozila s kojim je počinjen prometni prekršaj, ili kad takvi podaci nisu dostupni, treba navesti bilo koje podatke po kojima bi se vozilo moglo identificirati;

               (c)

               iznosu novčane kazne koja može biti izrečena, ili prema potrebi, o novčanoj kazni koja je bila izrečena te o roku u kojem treba biti plaćena i načinu plaćanja;

               (d)

               mogućnosti pozivanja na oslobađajuće okolnosti te o rokovima i postupcima za iznošenje takvih okolnosti;

               (e)

               mogućem načinu podnošenja žalbe protiv odluke, postupaka i rokova za podnošenje žalbe te kontaktne podatke tijela kojem se žalba podnosi.

         Članak 5.
   1.   Ako adresat u predviđenom roku ne odgovori na obavijesti ili odluke prema članku 4., ili ako tijelo koje upućuje zahtjev smatra da je za primjenu ovog Sporazuma potrebno pribaviti dodatne podatke, ono može zatražiti pomoć izravno od tijela kojem se zahtjev upućuje. U prilogu zahtjeva za pomoć nalazi se prijevod na službeni jezik ili jedan od službenih jezika ugovorne stranke kojoj se zahtjev upućuje.
   2.   Odredbe glave III. poglavlja 2. Konvencije iz 1990. primjenjuju se na zahtjeve iz stavka 1.
   POGLAVLJE IV.

      Izvršenje odluka

   Članak 6.
   1.   Ustupanje izvršenja odluke može se zatražiti samo u skladu s ovim Sporazumom, u slučaju da:

               (a)

               su iscrpljeni svi načini podnošenja žalbe protiv odluke te kad je odluka postala izvršivom na državnom području ugovorne stranke koja upućuje zahtjev;

               (b)

               su nadležna tijela, a posebno u skladu s člankom 4., zatražila od dotične osobe da plati izrečenu novčanu kaznu ali bez uspjeha;

               (c)

               novčana kazna nije zabranjena zbog zastare prema pravu ugovorne stranke koja upućuje zahtjev;

               (d)

               se odluka odnosi na osobu koja ima boravište ili uobičajeno boravište na državnom području ugovorne stranke kojoj je zahtjev upućen;

               (e)

               izrečena novčana kazna iznosi najmanje EUR 40.

         2.   Ugovorne stranke mogu bilateralno izmijeniti područje primjene odredbi iz točke 1. (e).
   Članak 7.
   1.   Ustupanje izvršenja odluke ne može se odbiti, osim kad ugovorna stranka kojoj je zahtjev upućen smatra da:

               (a)

               prometni prekršaj po kojem je donesena odluka nije predviđen pravom ugovorne stranke kojoj se zahtjev upućuje;

               (b)

               je izvršenje zahtjeva u suprotnosti načelu ne bis in idem u skladu s člancima 54. do 58. Konvencije iz 1990;

               (c)

               je novčana kazna zakonom zabranjena zbog zastare prema pravu ugovorne stranke kojoj se zahtjev upućuje;

               (d)

               bi dotična osoba bila amnestirana ili pomilovana od strane ugovorne stranke kojoj se zahtjev upućuje da je prometni prekršaj bio počinjen na državnom području ugovorne stranke kojoj se zahtjev upućuje.

         2.   Ugovorna stranka kojoj se zahtjev upućuje čim prije izvješćuje ugovornu stranku koja je uputila zahtjev o odbijanju provedbe zahtjeva te navodi razloge takvog odbijanja.
   Članak 8.
   1.   Nadležna tijela ugovorne stranke kojoj se zahtjev upućuje bez odlaganja izvršavaju odluku.
   2.   Novčana se kazna plaća u valuti ugovorne stranke kojoj se zahtjev upućuje. Iznos se izračunava na osnovi službenog deviznog tečaja koji je na snazi na dan donošenja odluke iz stavka 1.
   3.   Ako se nakon obračuna tečaja pokaže da iznos izrečene novčane kazne prelazi najveći iznos novčane kazne za istu vrstu cestovnog prometnog prekršaja prema pravu ugovorne stranke kojoj se zahtjev upućuje, izvršenje odluke ne prelazi taj najveći iznos.
   4.   U vrijeme pohranjivanja svoje isprave o ratifikaciji, prihvaćanju ili odobrenju, svaka država može, zbog svog ustavnog poretka ili nekog jednako važnog razloga, izjaviti da namjerava odstupiti od primjene stavka 1., i to tako da sastavi izjavu u kojoj navodi slučajeve u kojima novčana kazna koja treba biti prisilno naplaćena mora biti proglašena izvršnom, i to sudskom odlukom ugovorne stranke kojoj se zahtjev upućuje, a prije samog izvršenja. Međutim, ta se sudska odluka ne odnosi na sadržaj i iznos naveden u odluci ugovorne stranke koja upućuje zahtjev, a koju treba izvršiti.
   Članak 9.
   1.   Izvršenje odluke uređeno je pravom ugovorne stranke kojoj se zahtjev upućuje.
   2.   Bilo koji dio iznosa novčane kazne koji je već prisilno naplaćen u ugovornoj stranci koja upućuje zahtjev u cijelosti se oduzima od iznosa novčane kazne koji treba biti prisilno naplaćen u ugovornoj stranci kojoj se zahtjev upućuje.
   3.   Kad se ne može provesti prisilna naplata novčane kazne u cijelosti ili djelomično, tada ugovorna stranka kojoj se zahtjev upućuje može primijeniti zamjensku kaznu u obliku lišavanja slobode ili prisilnog zadržavanja osobe, ako je to predviđeno propisima u obje ugovorne stranke, osim u slučaju kad ugovorna stranka koja upućuje zahtjev izričito ne isključi tu mogućnost.
   Članak 10.
   Jednom kad je ustupila izvršenje odluke, ugovorna stranka koja upućuje zahtjev ne može nastaviti s izvršenjem odluke. Pravo izvršenja se prebacuje na ugovornu stranku koja upućuje zahtjev nakon što ju ugovorna stranka kojoj je zahtjev upućen obavijesti o tome da odbija izvršiti odluku ili da nije u mogućnosti izvršiti odluku.
   Članak 11.
   Ugovorna stranka kojoj se zahtjev upućuje prekida izvršenje odluke čim ju ugovorne stranka koja upućuje zahtjev obavijesti o bilo kojoj odluci, mjeri ili nekoj drugoj okolnosti na osnovi kojih se suspendira izvršenje odluke ili na osnovi kojih odluka prestaje biti izvršivom.
   Članak 12.
   1.   Zahtjevi za ustupanjem izvršenja odluke te sve obavijesti u vezi s tim zahtjevima dostavljaju se pismenim putem. Mogu se dostavljati bilo kojim odgovarajućim kanalima gdje ostaje pisani zapis, što uključuje i telefaks.
   2.   Dokumenti se dostavljaju izravno između nadležnih tijela ugovornih stranaka, čije podatke za kontakt osiguravaju tijela nadležna za registraciju vozila (članak 3. stavak 2.). Ako se podaci za kontakt nadležnog tijela ne mogu iščitati iz informacija spomenutih u prvoj rečenici, ovi se dokumenti šalju preko za to određenih središnjih tijela ugovorne stranke.
   Članak 13.
   1.   Uz zahtjev za ustupanje izvršenja odluke prilaže se primjerak odluke i izjava nadležnog tijela ugovorne stranke koja upućuje zahtjev, a kojom ona potvrđuje da su ispunjeni uvjeti utvrđeni točkama (a), (b) i (c), članka 6. stavka 1.
   2.   Po potrebi, ugovorna stranka koja upućuje zahtjev prilaže uz svoj zahtjev ostale informacije bitne za ustupanje izvršenja odluke, a posebno informacije o posebnim okolnostima prekršaja koji su bili uzeti u obzir pri procjeni novčane kazne i, kad je to moguće, tekst primijenjenih pravnih odredbi.
   3.   Ako ugovorna stranka kojoj se zahtjev upućuje smatra da su informacije dobivene od ugovorne stranke koja upućuje zahtjev nedovoljne da bi joj se omogućilo primijeniti ovaj Sporazuma, ona će zatražiti dodatne potrebne informacije.
   4.   U prilogu se šalje prijevod relevantnih dokumenata na službeni jezik ili na jedan od službenih jezika ugovorne stranke kojoj se zahtjev upućuje.
   Članak 14.
   Nadležna tijela ugovorne stranke kojoj se zahtjev upućuje izvješćuju nadležna tijela ugovorne stranke koja upućuje zahtjev o tome da su provela prisilnu naplatu novčane kazne, ili, po potrebi, da nisu bila u mogućnosti izvršiti odluku.
   Članak 15.
   Novčana kazna i troškovi postupka koje je pretrpjela ugovorna stranka koja upućuje zahtjev naplaćuju se prisilno. Novac dobiven izvršenjem odluka pripada ugovornoj stranci kojoj se zahtjev upućuje.
   Članak 16.
   Ugovorne stranke neće tražiti jedna od druge povrat troškova nastalih kao rezultat primjene ovog Sporazuma.
   POGLAVLJE V.

      Završne odredbe

   Članak 17.
   1.   Izvršni odbor ustanovljen Konvencijom iz 1990. ima opću zadaću praćenja pravilne primjene ovog Sporazuma. Primjenjuju se odredbe članka 132. Konvencije iz 1990.
   2.   Zajedničko nadzorno tijelo ustanovljeno Konvencijom iz 1990. je odgovorno, u pitanjima vezanim za zaštitu osobnih podataka, za davanje mišljenja o zajedničkim aspektima proizašlim iz provedbe ovog Sporazuma.
   3.   Na prijedlog ugovorne stranke, Izvršni odbor može odlučiti promijeniti iznos utvrđen člankom 6. stavkom 1. točkom (e).
   Članak 18.
   Ovaj se Sporazum primjenjuje na državnom području ugovornih stranaka. Međutim, u skladu s člankom 138. Konvencije iz 1990., što se tiče Francuske Republike ovaj se Sporazum primjenjuje samo na europskom državnom području Francuske Republike, a što se tiče Kraljevine Nizozemske, ovaj Sporazum se primjenjuje samo na europskom državnom području Kraljevine Nizozemske. U skladu s člankom 5. stavkom 1. Sporazuma o pristupanju Kraljevine Danske Konvenciji iz 1990., ovaj Sporazum se ne primjenjuje na Farske otoke i na Grenland.
   Članak 19.
   1.   Ovaj se Sporazum također primjenjuje na prometne prekršaje koji su počinjeni prije njegovog stupanja.
   2.   Kad polaže svoj instrument o ratifikaciji, prihvaćanju ili odobrenju, svaka država može izjaviti da će se, što se nje tiče i što se tiče njezinih odnosa s onim ugovornim strankama koje su dale sličnu izjavu, ovaj Sporazum primjenjivati samo na prometne prekršaje počinjene nakon njegova stupanja na snagu ili nakon što postane primjenjiv.
   Članak 20.
   1.   Ovaj Sporazum podliježe ratifikaciji, prihvaćanju ili odobrenju. Instrumenti ratifikaciji, prihvaćanju ili odobrenju polažu se pri vladi Velikog Vojvodstva Luksemburga, koja o tome obavješćuje sve ugovorne stranke.
   2.   Ovaj Sporazum stupa na snagu prvog dana drugog mjeseca nakon datuma polaganja posljednjeg instrumenta o ratifikaciji, prihvaćanju ili odobrenju od strane države za koju je stupila na snagu Konvencija iz 1990. u skladu sastavkom 1. drugim podstavkom Završnog akta gore spomenute Konvencije.
   Vlada Velikog Vojvodstva Luksemburga će obavijestiti sve ugovorne stranke o datumu stupanja na snagu.
   Što se tiče ostalih država, ovaj Sporazum stupa na snagu prvog dana drugog mjeseca nakon datuma polaganja instrumenata o ratifikaciji, prihvaćanju ili odobrenju, najranije, međutim, na dan stupanja na snagu Sporazuma o pristupanju tih država Konvenciji iz 1990., ili njihovu pristupanju Sporazumu o suradnji iz 1996.
   3.   Do stupanja na snagu ovog Sporazuma, svaka država u kojoj je stupila na snagu Konvencija iz 1990. u vrijeme polaganja njezinog instrumenta o ratifikaciji, prihvaćanju ili odobrenju može, u trenutku polaganja ovog instrumenta ili u bilo kojem kasnijem trenutku, izjaviti da će se ovaj Sporazum primjenjivati u njezinim odnosima s onim državama koje daju sličnu izjavu. Ta izjava proizvodi učinke prvog dana drugog mjeseca nakon datuma pohranjivanja.
   Članak 21.
   1.   Svaka ugovorna stranka može kod depozitara podnijeti prijedlog za izmjenu ovog Sporazuma. Depozitar obavješćuje ostale ugovorne stranke o ovom prijedlogu.
   2.   Ugovorne stranke donose izmjene ovog Sporazuma zajedničkom suglasnošću.
   3.   Izmjene stupaju na snagu prvog dana drugog mjeseca nakon datuma polaganja posljednjeg instrumenta o ratifikaciji, prihvaćanju ili odobrenju.
   Članak 22.
   1.   Najkasnije prilikom polaganja svog instrumenta o ratifikaciji, prihvaćanju ili odobrenju, svaka će ugovorna stranka obavijestiti depozitara o nazivima i adresama tijela u smislu članaka 1., 3. i članka 11. stavka 2.
   2.   Popisi tijela iz stavka 1. mogu se, odstupajući od odredbe članka 19. stavka 1., kasnije izmijeniti u bilo kojem trenutku tako da se depozitaru pošalje obavijest o takvoj promjeni.
   3.   Depozitar obavješćuje svaku ugovornu stranku o određenim tijelima i kasnijim promjenama.
   Članak 23.
   Ovaj je Sporazum otvoren za pristup svakoj državi koja postane strankom Konvencije iz 1990.

      U potvrdu toga, dolje potpisani i valjano ovlašteni za to, potpisali su ovaj Sporazum.
      Sastavljeno u Luxembourgu dvadeset osmog travnja tisuću devetsto devedeset devete, u jednom izvorniku na nizozemskom, engleskom, francuskom, njemačkom, grčkom, talijanskom, portugalskom i španjolskom jeziku, s tim da su svih osam tekstova jednako vjerodostojni.
      Tekstovi na danskom, finskom, islandskom, norveškom i švedskom jeziku, koji će biti predani nakon potpisivanja, su jednako vjerodostojni.